
Представете си препълнена театрална зала. Представете си нажежения въздух от вълнуващото очакване на премиерата. Представете си как светлините бавно се затъмняват и пиесата започва... Представете си трима от най-добрите актьори, които някога са стъпвали на българската сцена – на едно място! Представете си супер забавен текст, изпълнен с толкова смях, че почти не усещате кога ви кара да се замислите… за важните неща. Представете си 
АСЕН БЛАТЕЧКИ
КОЙНА РУСЕВА 
КАЛИН ВРАЧАНСКИ
в новата постановка на театрална къща Viva Arte и ДТ“Адриана Будевска“ Бургас
МАЛКО КОМЕДИЯ
(постановка Борислав Чакринов)

премиера в София е на 28 ноември в открита сцена „Сълза и смях“
Е, няма нужда да си представяте повече, тази театрална наслада е абсолютен факт!
„Малко комедия“ всъщност е не една, а цели две обединени театрални пиеси: „Предложение” и „Мечка” по текстове на гениалния руски автор А.П. Чехов. 
*********************************************************************************************************
В комедията „Предложение” на преден план излизат гордостта, инатът и копнежът за истинска любов, която да не е подчинена на материални ценности. Героите  не осъзнават, че житейското им време изтича твърде бързо, че човешката близост и добрите отношения могат да станат жертви  на тяхната безсмислена опърничавост. Копнежът за близост, който изпитват един към друг, им се изплъзва и дори ги разболява. И въпреки това, почти до края на постановката, те не отстъпват от нищожните си мании за собствена стойност и криворазбрана гордост.
Комедията „Мечка” разказва шеговито патетичната история на вдовицата Попова, която е твърдо решена да обича до гроб покойния си съпруг, но не успява да удържи на обещанието си, съблазнена от кредитора на семейството. Двамата се сблъскват в абсурден  спор за любовта: кой е по-верен и постоянен – мъжът или жената. В увлечението си за надмощие един над друг те дори се предизвикват на дуел, но както всички комедии, така и тази завършва с щастлив край. След безкрайни спорове двамата герои се влюбват и с шеметно колебание напред - назад, предизвикано от горещото привличане един към друг, се събират.
**********************************************************************************

Двете пиеси, изкусно обединени в един забавен текст, ни увличат в завладяващ сюжет, който докосва душите и сърцата ни. „Малко комедия“ ни кара  да се замислим кое е важно в живота и какви ценности ни ръководят, а виртуозното актьорско трио придава на представлението неповторим блясък чрез уникалните интерпретации на гениалните Чехови персонажи.      Яна Милошева                                                                        PR консултант
viva.arte.theatre@gmail.com                                                                              +359 886 079 819

